《悼倪尚书》
宋代·卫泾

旧草扬庭制，旋高曳履声。
胸襟忠愤切，官职去留轻。
定力鳌为动，浮言蜮自鸣。
太玄从白首，性地转分明。

作者简介：（?—1226）嘉兴华亭人，徙居平江昆山，字清叔，号后乐居士、西园居士。卫季敏子。孝宗淳熙十一年进士第一。与朱熹友善。宁宗开禧初，累迁御史中丞。三年，参与谋诛韩侂胄，除签书枢密院事兼参知政事。后为丞相史弥远所忌，罢知潭州。卒谥文穆，改谥文节。有《后乐集》。